b'\n_START_ARTICLE_\nKosmogoni\n_START_PARAGRAPH_\nKosmogoni er l\xc3\xa6ren eller fort\xc3\xa6llingen om verdens oprindelse. Betegnelsen kosmogoni refererer til b\xc3\xa5de religi\xc3\xb8se skabelsesfort\xc3\xa6llinger, myter og videnskabelige teorier om universets begyndelse. Begrebet kosmogoni kommer fra gr\xc3\xa6sk, \xce\xba\xce\xbf\xcf\x83\xce\xbc\xce\xbf\xce\xb3\xce\xbf\xce\xbd\xce\xaf\xce\xb1 (eller \xce\xba\xce\xbf\xcf\x83\xce\xbc\xce\xbf\xce\xb3\xce\xb5\xce\xbd\xce\xaf\xce\xb1), fra \xce\xba\xcf\x8c\xcf\x83\xce\xbc\xce\xbf\xcf\x82 \xc2\xabkosmos\xc2\xbb, \xc2\xabverden\xc2\xbb, og roden \xce\xb3\xce\xaf(\xce\xb3)\xce\xbd\xce\xbf\xce\xbc\xce\xb1\xce\xb9 / \xce\xb3\xce\xad\xce\xb3\xce\xbf\xce\xbd\xce\xb1 \xc2\xabblive f\xc3\xb8dt\xc2\xbb, \xc2\xabvende sig\xc2\xbb, \xc2\xabforandre sig\xc2\xbb. I den specielle videnskabelige kontekst om verdensrummet og astronomien refererer begrebet til teorier om dannelsen og oprindelsen af universet._NEWLINE_Kosmogoni m\xc3\xa5 ikke forveksles med kosmologi som betegner videnskaben om universets struktur og oprindelse.'